Eleonoros sakalas
Eleonoros sakalas arba Akmeninis sakalas (Falco eleonorae) – sakalinių (Falconidae) šeimos plėšrus paukštis. Didesnis už sketsakalį, gerai sudėtas sakalas aiškiai lieknu, dažnai kryžiaus formos siluetu, lengvu polėkiu. Blyškios formos apdaras (pasitaiko dažniau nei tamsios formos apdaru) primena sketsakalio, tik galvos raštas ne toks ryškus ir ne tokia kaštoninė papilvė. Tamsios formos patinų apdaras primena raudonkojį sakalą. Blyški linija visų plasnojamųjų plunksnų pagrinde yra išskirtinis šio paukščio apdaro bruožas. Gyvena daugiausia Viduržemio jūros salose, uolėtose pakrantėse ir akmeninėse plokštumose. Perėjimo metu gyvena jūros pakrantėse, tik po kelis kilometrus nutolstant į žemynus ar jūrą. Priešlizdiniu periodu išsisklaido labiau - renkasi turtingose vabzdžiais vietose - prie Kretoje, Kipre, Maljorkoje ir Turkijoje esančių ežerų bei pelkių, miškelių, kalvų ir miestų. Reguliariai grįžta į tas pačias perėjimo vietas ant negyvenamų uolų ar žemės. Lietuvoje neperi, stebėti tik pavieniai paukščiai vasaros pabaigoje ir rudenį.